Bernd Wölbern

Bernd Wölbern (* 1966 in Zeven) is en düütsch Politiker (SPD). Siet 2021 is he Liddmaat vun den Landdag vun Neddersassen. 

Bernd Wölbern is mit twee Bröers, dorünner de Schauspeler Werner Wölbern, in Woonst bi Bremervöör upwussen un hett Scholen in Lütt Meckels, Zittens un Zeven besöcht. He hett in Kaiserslautern un Bremen studeert. He weer bit to’n Intoog in den Landdag Lehrer an de Carl-Friedrich-Gauß-School Zeven, en IGS. 

Wölbern is Liddmaat vun den Kreisdag un Bigeorneter vun den Landkreis Rodenborg (Wümm). Bi den Landdagswahlen 2008, 2013 un 2017 is he vör de SPD in den Wahlkreis Bremervöör antreeden, weer aber immer den jewieligen CDU-Kandidaten ünnerlegen. An‘n 11. November 2021 is he aber över de Landeslist för Bernd Lynack in den Landdag nahrückt, de to’n Landraat vun den Landkreis Hillmessen wählt wurrn weer. 

Bernd Wölbern leevt in Woonst, is verheiraadt un hett fiev Kinner. 

 Enkeld Nahwiesen 

Kategorie:Mann
Kategorie:Börger von Düütschland
Kategorie:Boren 1966
Kategorie:Politiker (Düütschland)
Kategorie:SPD
Kategorie:Landdagsafordneter (Neddersassen)